cyanic-selkie/wikianc huggingface dataset:
USS Claxton (DD-571)
Palvelus
Alus palasi Tyynellemerelle elokuussa suojaamaan saattuetukialuksia, joiden mukana se osallistui syyskuussa Palaun valtaukseen. Alus siirtyi pohjoiseen Filippiinien maihinnousuun, jossa hävittäjät suojasivat sukeltajien valmisteluja maihinnousurannoilla. Maihinnousun alettua 20. lokakuuta alus oli tulituessa ja suojasi maihinnousualuksia. Leytenlahden taisteluun sisältyneessä Surigaonsalmen taistelussa 24.-25. lokakuuta Claxton suojasi taistelulinjaa, joka tuhosi Japanin eteläisen laivasto-osaston.
Alus jatkoi Leytenlahdella partiointia tukien maajoukkojen taistelua. Aluksen miehistöstä sai 1. marraskuuta surmansa viisi ja haavoittui 23, kun itsemurhalentäjä osui aluksen viereen. Aluksen majoitustilat täyttyivät vedellä. Pahoista vaurioistaan huolimatta Claxtonin miehistö kykeni pelastamaan kamikazehyökkäyksessä tuhoutuneelta USS Abner Readiltä.
Oía
Maantiede
Oían kylä sijaitsee Thíran saaren luoteiskärjessä noin 11 kilometriä luoteeseen saaren pääkaupungista Firásta. Kylä on rakennettu Santorínin kalderan reunalle noin 150 metrin korkeuteen merenpinnasta laskettuna. Oían satama on Ammoúdi eli Órmos Ammoudioú, joka sijaitsee alempana kalderan puolella. Sieltä on yhteys Thíran länsipuolella sijaitsevalle pienemmälle Thirasían saarelle. Kylän toinen satama on Arméni eli Órmos Arménis. Alas kumpaankin satamaan kulkee pitkät portaat. Etäisyys Oíasta Santorínin lentoasemalle on noin 17 kilometriä ja saaren lauttasatamaan Athíniokseen noin 19 kilometriä.
USS Claxton (DD-571)
Palvelus
Alusta korjattiin Tacloanilla ja Manuksessa ennen paluuta tulituki-, partio- ja saattuetehtäviin Lingayeninlahden maihinnousuun 9.-18. tammikuuta 1945. Alus osallistui toukokuun alussa Filippiinien alueella maakohteiden tulittamiseen ja maihinnousujen suojaamiseen Luzonilla ja Mindanaolla sekä Visayasilla. Alus saapui 16. toukokuuta Okinawalle, jossa se oli maalinosoitustehtävissä sodan loppuun. Alus torjui 6. kesäkuuta kahdentoista lentokoneen osaston iskun.
Oía
Maantiede
pienoiskuva|vasen|[[Panagía Platsanín kirkko|Panagía (Neitsyt Maria) Platsanín kirkko eli Akatistoshymnin Neitsyt Marian kirkko.]] pienoiskuva|vasen|[[Pyhän Georgioksen kirkko (Oía)|Pyhän Georgioksen kirkko (Ágios Geórgios).]] Oían kunnallisyksikkö, joka on osa Thíran kuntaa, käsittää Thíran saaren pohjoisosan. Lisäksi siihen kuuluu Thirasían saari.
USS Claxton (DD-571)
Palvelus
Alus lähti 10. syyskuuta Okinawalta Washingtoniin. Kaksi vuorokautta saapumisensa jälkeen aluksen miehistö vastaanotti 17. lokakuuta presidentillisen huomionsoituksen. New Yorkissa tehdyn huollon jälkeen alus poistettiin palveluksesta ja sijoitettiin 18. huhtikuuta 1946 reserviin Charlestonissa Etelä-Carolinassa.
Zerstörer 4 (D178)
Alus lainattiin 15. joulukuuta 1959 Länsi-Saksalle ja Saksan liittotasavallan laivasto otti aluksen palvelukseen nimellä Zerstörer 4.
Oía
Historia
Oía on tunnettu myös nimillä Apáno Meriá (Απάνω Μεριά) ja Anomeriá (Ανωμεριά), joista nykyinen nimi on lyhennys. Kylän pääelinkeinona oli aikaisemmin merenkulku. Se alkoi nousta osmanivallan aikana 1700-luvulla ja oli huipussaan 1880-luvulla. Kylän vanha asuintalokanta on perinteisiä kallioon kaiverrettuja luola-asumuksia (ypóskafa), mikä oli käytännöllistä paitsi ilmaston vuoksi myös siksi, että näin asukkaat saattoivat piileksiä Egeanmeren aluetta aiemmin vaivanneilta merirosvoilta. Osa vanhoista taloista on puolestaan niin sanottuja kapteenien taloja. Asumukset olivat alun perin laivanvarustajien ja merenkulkijoiden käytössä. Oía kärsi suuria vaurioita maanjäristyksessä 9. heinäkuuta 1956.
Oía oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Thíran kunnaksi yhdessä Firán kanssa.
Nähtävyydet
Oían nähtävyyksiin kuuluvat kalderanäkymien lisäksi kylän perinteiset talot, kirkot ja tuulimyllyt ja Oían merenkulkumuseo sekä venetsialaisaikainen Oían linna eli Pyhän Nikolaoksen linna, joka on suosittu näköalapaikka.
Oían seudulla lähikylät mukaan lukien on noin 70 kirkkoa. Monet niistä ovat yksityisiä kirkkoja, jotka merenkulkijat ovat aikanaan omistaneet jollekin kirkon pyhälle. Tärkeimpiä kirkkoja ovat Panagía (Neitsyt Maria) Platsanín kirkko eli Akatistoshymnin Neitsyt Marian kirkko, Pyhän Georgioksen kirkko (Ágios Geórgios), Pyhän Nikolaoksen kirkko (Ágios Nikólaos), Kristuksen ylösnousemuksen kirkko (Anástasis tou Kyríou) ja Pyhän Spyridonin kirkko (Ágios Spyrídonas).
Kunnallisyksikön osat
Oían kunnallisyksikkö muodostuu seuraavista kylä- ja kaupunkiyhdyskunnista ja asutuksista: pienoiskuva|upright=1.08|Oían kylä. pienoiskuva|upright=1.08|Oían kylä ja Ammoúdin satama. pienoiskuva|upright=1.08|Oían kylää.
Antti Heikinheimo
Antti Juhani Heikinheimo (s. 27. marraskuuta 1954 Espoo) on entinen asianajaja ja Hannes Snellmanin asianajotoimiston pitkäaikainen osakas. Hän toimi vuosina 2000–2004 toimiston toimitusjohtajana. Vuosina 2011–2017 hän toimi Suomen UNICEFin hallituksen puheenjohtajana ja vuosina 2010–2016 keskuskauppakamarin tilintarkastuslautakunnan puheenjohtajana.
Helmikuusta 2017 hän on toiminut Espoon käräoikeuden osa-aikaisena käräjätuomarina keskittyen yksinomaan sovitteluihin. Tämän lisäksi hän toimii yksityisinä sovittelijana.
Heikinheimolle myönnettiin laamannin arvonimi vuonna 2013.
Matti Herola
thumb|250px|Herola Lahdessa 2016. Matti Tapani Herola (s. 9. marraskuuta 1993 Kuopio) on suomalainen uransa lopettanut yhdistetyn hiihtäjä. Hän edusti Puijon Hiihtoseuraa.
Herola vaihtoi kaudelle 2013–2014 mäkihypystä yhdistettyyn. Hän oli aiemmin harrastanut yhdistettyä 14-vuotiaaksi asti, jolloin keskittyi mäkihyppyyn. Maailmancupissa Herola kilpaili ensimmäisen kerran kauden 2014–2015 maailmancupin avauskilpailussa Kuusamossa. Pisteille hän sijoittui ensimmäisen kerran Kuopiossa 23. helmikuuta 2016 oltuaan 30:s.
Myös Herolan pikkuveli Ilkka Herola on yhdistetyn hiihtäjä.
Herola opiskelee fysiikkaa Itä-Suomen yliopistossa.
Leevi Mutru
Mutru aloitti mäkihyppääjänä, mutta vaihtoi lajin sittemmin yhdistettyyn, jossa hän nousi Suomen maajoukkueeseen syksyllä 2014. Mutru kilpaili maailmancupissa ensimmäisen kerran kauden 2014–2015 avauskilpailussa Kuusamossa 29. marraskuuta 2014. Hänen sijoituksensa oli 51. Ensimmäisen maailmancupin pisteensä hän saavutti Chaux-Neuven jälkimmäisessä kilpailussa tammikuussa 2015 oltuaan 30:s. Kymmenen parhaan joukkoon hän sijoittui ensimmäisen kerran oltuaan kymmenes Lahdessa tammikuussa 2017. Joulun 2021 jälkeen Mutru joutui harjoitus- ja kilpailutauolle sydänlihastulehduksen vuoksi. Keväällä 2022 Mutru sairasti koronan ja saman vuoden heinäkuussa hän kaatui pahasti Lahden normaalimäessä ja sai aivoverenvuodon. Planican MM-kilpailuista 2023 hän joutui jäämään pois sydänpussitulehduksen takia.
Falunin MM-kilpailuissa 2015 hän sijoittui normaalimäen Gundersen-kilpailussa 32:nneksi. Lahden MM-kilpailuissa 2017 hän oli vastaavassa kilpailussa 31:s ja joukkuekilpailussa viides. Pyeongchangin olympialaisissa 2018 hän sijoittui suurmäen Gundersen-kilpailussa 31:nneksi ja joukkuekilpailussa kuudenneksi. Seefeldin MM-kilpailuissa 2019 hän sijoittui normaalimäen Gundersen-kilpailussa kymmenenneksi, suurmäen Gundersen-kilpailussa 21:nneksi ja joukkuekilpailussa viidenneksi.
Mutru voitti yhdistetyn Suomen-mestaruuden vuonna 2017.
Pitkäpyrstöfasaanit
Pitkäpyrstöfasaanit (Syrmaticus) on aitokanojen heimoon kuuluva kanalintusuku. Pitkäpyrstöfasaanien sukuun kuuluu BirdLife Suomen mukaan viisi lajia.
Kumi Naidoo
thumb|right|Kumi Naidoo [[Maailman talousfoorumissa vuonna 2011.]]
Kumi Naidoo (s. 1965) on eteläafrikkalainen aktivisti. Hän toimi Greenpeacen pääsihteerinä marraskuusta 2009 joulukuuhun 2015.
Naidoo aloitti apartheidin vastaisen toimintansa 15-vuotiaana, minkä vuoksi hänet erotettiin lukiosta. Vuonna 1986 Naidoo pidätettiin poikkeustilasäädösten rikkomisesta, ja hän vetäytyi vuodeksi "maan alle" ennen kuin lähti maanpakoon Englantiin. Hän sai Oxfordin yliopiston Rhodes-stipendin ja väitteli tohtoriksi poliittisessa sosiologiassa.
Vuonna 1990 Naidoo palasi Etelä-Afrikkaan Nelson Mandelan vapauduttua. Siellä hän muun muassa johti henkilöstön kouluttamista vuoden 1994 parlamenttivaaleja varten. Naidoo toimi Greenpeace African hallituksessa järjestön avattua toimistot Johannesburgiin ja Kinshasaan vuonna 2008.
Royal Ordnance
Royal Ordnance oli Britanniassa valtion asetehtaista 1985 muodostettu yhtiö, joka yksityistettiin ja myyntiin British Aerospacelle huhtikuussa 1987, josta tuli BAE Systems vuonna 1999. Nimi Royal Ordnance oli käytössä vuoteen 2004 asti.
Historia
Britannian kuninkaallisten asetehtaiden historia ulottuu 1500-luvulle, jolloin Waltham Abbeyssa valmistettiin ruutia. Kruunu otti ruutitehtaat hallintaansa ennen Napoleonin sotia. Ennen ensimmäistä maailmansotaa merkittävimmät asetehtaat olivat Royal Arsenal Woolwichissa Thamesin etelärannalla ja Royal Small Arms Factory (RSAF Enfield) Enfield Lockissa kanavan varrella Enfieldissä pohjois-Lontoossa.
Ensimmäisen maailmansodan aikana perustettiin ampumatarvikeministeriö ja ministeriksi nimitettiin David Lloyd George. Vuoden 1917 lopussa maassa oli 143 valtion tehdasta ja 20 000 yksityistä laitosta joissa työskenteli kaksi miljoonaa työntekijää varusteluteollisuudessa.
Toisen maailmansodan edellä aloitettiin uudelleen voimakas varusteluohjelma. Vuodesta 1938 lähtien perustettiin 44 Royal Ordnance Factory -tehdasta, jotka jakautuivat kalustoa valmistaviin tehtaisiin, räjähdysainetehtaisiin ja ammustehtaisiin (Filling Factories). Nämä täydensivät Woolwichin Royal Arsenalin, Waltham Abbeyn Royal Gunpowder Factoryn (RGPF) ja  Royal Small Arms Factory RSAF Enfieldin tuotantoa, joiden laitokset olivat lähellä Lontoota ja niitä pidettiin haavoittuvana saksalaisten pommityksille. Royal Ordnance Factoryt olivat varusteluministeriön ja puolustusministeriön alaisuudessa aina yksityistämiseen asti.
Yhtiöittämispäivänä 2. tammikuuta 1985 muodostettiin kahdestatoista kuninkaallisesta asetehtaasta, Waltham Abbeyn laitoksista ja RSAF Enfieldista sekä kolmesta Agency Factories'ista Royal Ordnance plc. Sen pääkonttori oli Royal Ordnance Factory Chorley'lla, joka sijaitsi Euxtonin kylässä lähellä Chorleyn kaupunkia Lancashiressa.
Yhtiö oli tarkoitus yksityistää viemällä se pörssiin. Tämä ei onnistunut olemassa olevien sopimusten, puolustusministeriön tarpeiden ja yhtiön rahatilanteen vuoksi. Yhtiön arvoksi uskottiin aluksi 400 miljoonaa puntaa. Myöhemmin optimistisena pidettiin 150 miljoonan hintaa.
Ongelmia ratkottiin myymällä Challenger 1 -panssarivaunun oikeudet Vickersille syksyllä 1986. Vaunuja valmistanut Leedsin tehdas suljettiin myöhemmin.
Valtio sai yhtiöstä neljä tarjousta. Lopulta GKN-autotehdas hävisi kilpailun BAE:lle, joka maksoi 190 miljoonaa puntaa. Myyntihetkellä yhtiöllä oli 16 tehdasta ja noin 19000 työntekijää. Ensimmäisinä lakkautettiin Patricroftin tehdas Manchesterissa, RSAF Enfield ja Waltham Abbey Lontoossa. Bishoptonin tehdas Erskineissa Skotlannissa lakkautettiin 2000.
Automne Pavia
Automne Pavia (s. 3. tammikuuta 1989 Péronne, Somme ) on ranskalainen judon olympiamitalisti sekä maailman- ja Euroopan-mestari. Hän on kilpaillut koko kansainvälisen uransa 57 kg:n painoluokassa. .
Pavia saavutti alle 20-vuotiaiden EM-kilpailuissa pronssia 2006 ja kultaa 2007. Saman ikäluokan MM-kilpailuissa hän sai hopeaa 2008. Hän voitti Istanbulin EM-kilpailuissa 2011 kultaa joukkuekilpailussa ja sijoittui 57-kiloisissa seitsemänneksi. Hän sai Tšeljabinskin EM-kilpailuissa 2012 pronssia 57 kg:n sarjassa ja hopeaa joukkuekilpailussa.
Pavia saavutti Lontoon olympialaisissa 2012 pronssia 57 kg:n painoluokassa. Hän voitti Budapestissa 2013 Euroopan-mestaruuden 57-kiloisissa ja sai joukkuekilpailussa hopeaa. Saman vuoden Rio de Janeiron MM-kilpailuissa hän saavutti joukkuepronssia ja oli 57-kiloisissa viides.
Pavia voitti Montpellier’ssa 2014 Euroopan-mestaruuden 57 kg:n painoluokassa ja joukkuekilpailussa. Saman vuoden Tšeljabinskin MM-kilpailuissa hän saavutti kultaa joukkuekilpailussa ja pronssia 57-kiloisissa. Bakun Euroopan kisoissa 2015 hän voitti kultaa joukkuekilpailussa ja oli viides 57 kg:n sarjassa.
Pavia saavutti Astanan MM-kilpailuissa 2015 pronssia 57 kg:n painoluokassa. Hän voitti saman sarjan Euroopan-mestaruuden Kazanissa 2016. Rio de Janeiron olympialaisissa 2016 hän sijoittui seitsemänneksi.
Pavia on saavuttanut Masters-, Grand Slam- ja Grand Prix -kilpailuissa kuusi turnausvoittoa, neljä kakkossijaa ja seitsemän kolmossijaa. Maailmancupeissa ja Continental Open -kilpailuissa hänellä on yksi turnausvoitto ja yksi kolmossija. Hän on voittanut aikuisten sarjassa kaksi Ranskan-mestaruutta.
Arnd Peiffer
Arnd Peiffer (s. 18. maaliskuuta 1987 Wolfenbüttel, Ala-Saksi, Saksan liittotasavalta) on uransa lopettanut saksalainen ampumahiihtäjä. Hän on olympiavoittaja ja maailmanmestari.
Arvokilpailut
Hanty-Mansijskin MM-kilpailuissa 2011 Peiffer voitti kultaa pikakilpailussa, hiihti kolmannen osuuden Saksan hopeajoukkueessa sekaviestissä sekä oli neljäs takaa-ajossa ja kahdeksas yhteislähdössä. Ruhpoldingin MM-kisoissa 2012 hän hiihti ankkuriosuuden Saksan pronssijoukkueessa sekä miesten viestissä että sekaviestissä. Normaalimatkalla ja yhteislähdössä hän oli seitsemäs. Nové Měston MM-kilpailuissa 2013 hän hiihti kolmannen osuuden Saksan pronssijoukkueessa miesten viestissä.
Sotšin olympialaisissa 2014 Peiffer hiihti kolmannen osuuden hopeaa saaneessa Saksan viestijoukkueessa. Hän hiihti jälleen kolmannella osuudella Saksan voittaessa viestin maailmanmestaruuden Kontiolahdella 2015. Oslon MM-kilpailuissa 2016 hän hiihti kolmannen osuuden Saksan hopeajoukkueissa sekä miesten viestissä että sekaviestissä. Yhteislähdössä hän oli viides, pikakilpailussa seitsemäs ja takaa-ajossa kolmastoista. Hochfilzenin MM-kilpailuissa 2017 hän hiihti kolmannen osuuden Saksan kultajoukkueessa sekaviestissä. Yhteislähdössä hän sijoittui kymmenenneksi ja pikakilpailussa 12:nneksi.
Peiffer voitti Pyeongchangin olympialaisissa 2018 kultaa pikakilpailussa. Hän selvitti kilpailun ilman sakkoja ja kukisti toiseksi sijoittuneen Michal Krčmářin 4,4 sekunnilla. Miesten viestissä hän hiihti kolmannen osuuden Saksan pronssijoukkueessa. Takaa-ajokilpailussa hän oli kahdeksas ja yhteislähdössä kolmastoista. Östersundin MM-kilpailuissa 2019 hän voitti maailmanmestaruuden normaalimatkalla sekä saavutti hopeaa viestissä ja sekaviestissä. Yhteislähdössä hän sijoittui kuudenneksi, pikakilpailussa yhdeksänneksi ja takaa-ajossa 13:nneksi. Anterselvan MM-kilpailuissa 2020 hän hiihti kolmannen osuuden Saksan pronssia voittaneessa viestijoukkueessa. Takaa-ajossa hän oli viides ja pikakilpailussa seitsemäs. Pokljukan MM-kilpailuissa 2021 Peiffer saavutti hopeaa normaalimatkalla ja oli yhteislähtökilpailussa kahdestoista.
Maailmancup
Maailmancupissa Peiffer kilpaili ensimmäisen kerran Oberhofissa kaudella 2008–2009: hän oli mukana toiseksi sijoittuneessa Saksan viestijoukkueessa ja sijoittui pikakilpailussa seitsemänneksi. Ensimmäisen voittonsa – ja palkintokorokepaikkansa – hän saavutti myöhemmin samalla kaudella Hanty-Mansijskin pikakilpailussa. Kaudella 2009–2010 hän voitti Antholzissa pikakilpailun ja sijoittui takaa-ajossa toiseksi. Hän oli toinen myös Hanty-Mansijskin yhteislähtökilpailussa. Maailmancupin kokonaiskilpailussa hän oli yhdeksäs ja yhteislähtöcupissa kolmas.
Ennakkoluulo
Ennakkoluulo on virheellinen ja joustamaton yleistys, josta seuraa vastenmielisyys jotain kohdetta, kuten ihmisryhmää, kohtaan.
Määritelmiä
Ennakkoluulojen tutkimuksen klassikko yhdysvaltalainen psykologi Gordon Allport määritteli ennakkoluulon suotuisaksi tai epäsuotuisaksi tunteeksi henkilöä tai asiaa kohtaan ennen kuin siitä on saatu kokemusta, tai vastaavaksi tunteeksi henkilöä tai asiaa kohtaan, joka ei perustu todelliseen kokemukseen. Hänen mukaansa etninen ennakkoluulo perustuu virheelliseen ja joustamattomaan yleistykseen. Se voi olla paitsi tunne, myös ilmaisu, ja se voi kohdistua ryhmään kokonaisuutena tai yksilöön sillä perusteella, että hän kuuluu kyseiseen ryhmään.
John Krasinski
John Burke Krasinski (s. 20. lokakuuta 1979 Boston, Massachusetts) on yhdysvaltalainen näyttelijä ja elokuvaohjaaja, joka tunnetaan parhaiten roolistaan menestyssarjassa Konttori. Krasinski on käsikirjoittanut ja ohjannut elokuvan Hiljainen paikka, jonka pääosassa hän myös esiintyy.
Ennakkoluulo
Kohde
Ennakkoluulo voi perustua stereotypiaan, jolla tarkoitetaan johonkin ryhmään liitettäviä ominaisuuksia. Ennakkoluuloisuus jotain ryhmää kohtaan voi perustua esimerkiksi etnisyyteen, kansallisuuteen, kulttuuriin, uskontoon tai seksuaaliseen suuntautumiseen. Ennakkoluulot ja niiden ilmenemistavat, kuten syrjintä, eivät kohdistu kaikkialla samoihin ryhmiin, vaan ne kytkeytyvät omaan sosiaaliseen ja historialliseen kontekstiinsa. Sama ryhmä voi yhtäällä olla ennakkoluulojen kohteena ja toisaalla itse edustaa syrjivää osapuolta.
Ennakkoluuloisuudella on todettu usein olevan kohteeseensa kielteinen vaikutus, joka voi vaihdella pienestä epämukavuuden tunteesta suureen kärsimykseen. Ennakkoluulon kohde saattaa sisäistää itseensä kohdistuvat stereotypiat ja muodostaa kielteisen minäkuvan, joka ilmenee heikkona itsetuntona.
Gustaf Adolf Lindblom
Gustaf Adolf Lindblom (13. huhtikuuta 1828 Kemiö – 13. toukokuuta 1889 Turku) oli turkulainen laivanvarustaja, lahjoittaja ja valtiopäivämies.
John Krasinski
Ura
Krasinski on Konttorin lisäksi vieraillut useissa televisiosarjoissa, kuten sarjassa Ilman johtolankaa. Krasinski on myös näytellyt elokuvissa joista tunnetuimmat ovat Naimalupa (License to Wed, 2007) ja Sydän kolmantena jalkana (Leatherheads, 2008).
Ennakkoluulo
Ilmeneminen
Ennakkoluulot ovat tavallisesti kielteisiä. Myönteisestä ennakkoluulosta on kyse esimerkiksi silloin, kun joidenkin etnisten ryhmien jäsenten odotetaan olevan erityisen hyviä fyysisten tai kulttuuristen ominaisuuksiensa perusteella.
Kielteisen ennakkoluuloisuuden ilmenemismuodot voivat vaihdella lievästä paheksunnasta kiihkoiluun. Ennakkoluuloisuus saattaa johtaa jonkinlaiseen toimintaan ryhmän jäseniä kohtaan, kuten välttelyyn, vitsailuun, syrjintään tai väkivaltaan. Ennakkoluuloja voidaan myös käyttää syrjinnän oikeutuksena.
USS Charles Ausburne (DD-570)
Valmistus
Alus tilattiin Consolidated Steel Corporationilta Orangesta Texasista. Se laskettiin vesille 16. maaliskuuta 1942 kumminaan rouva W. H. Cotten ja otettiin palvelukseen vielä samana vuonna 24. marraskuuta ensimmäisenä päällikkönään L. K. Reynolds.
Gustaf Adolf Lindblom
Lindblomin vanhemmat olivat lautamies Anders Lindblom ja Hedvik Eerikintytär ja puoliso vuodesta 1856 Maria Lovisa Indrén (k. 1871). Lindblom palveli nuorena enonsa kauppaliikkeessä Turussa, kävi kauppakoulun ja harjoitti Turussa kauppa- ja laivanvarustusliiketoimintaa vuodesta 1849. Lindblom otti osaa muun muassa Auran sokeritehtaan ja Akaan höyrysahan perustamiseen ja oli myös Kymin yhtiön perustajia. Hän osallistui Turun kunnallispolitiikkaan ja oli kaupunginvaltuuston puheenjohtaja 1885–1889. Hän oli myös porvarissäädyssä Turun edustaja valtiopäivillä 1867, 1872, 1877–1878, 1882, 1885 ja 1888. Valtiopäivillä hän kuului liberaaliseen ryhmään. Kauppaneuvoksen arvon hän sai 1871. Lindblom lahjoitti 50 tuhatta markkaa sekä Turun vähävaraisten lasten hyväksi että Auran sokeritehtaan työväen eläkekassalle.
Ennakkoluulo
Syyt
Ennakkoluuloisuutta on yritetty selittää erilaisilla teorioilla. Vanhan teorian mukaan ennakkoluuloisuus on synnynnäinen ja vaistomainen reaktio vieraisiin ihmisryhmiin. Syntipukkiteorian mukaan ryhmien välinen vihamielisyys on seurausta henkilökohtaisesta turhautumisesta: aggressiolle löydetään purkautumiskohteeksi syntipukki, joka on usein heikommassa asemassa oleva ihmisryhmä. Ennakkoluuloja voidaan oppia jo lapsuuden sosialisaatioprosessissa vanhemmilta, opettajilta ja ystäviltä. Myös yksilön henkilökohtaisten ominaisuuksien on arveltu vaikuttavan hänen ennakkoluuloisuuteensa; esimerkiksi Adorno väitti ennakkoluuloisuuden olevan ominaista vain autoritaarisille persoonallisuuksille. Ennakkoluulojen kehittymiseen yksilössä uskotaan vaikuttavan myös häntä ympäröivän yhteiskunnan ja kulttuurin normit.
USS Charles Ausburne (DD-570)
Palvelus
Alus lähti Okinawalta 10. syyskuuta 1945 ja saapui 17. lokakuuta Washingtoniin, missä sen miehistö vastaanotti presidentillisen tunnustuksen ansioistaan sodan aikana. Vierailtuaan New Yorkissa alus saapui Charlestoniin Etelä-Carolinaan, missä se poistettiin palveluksesta ja siirrettiin reserviin 18. huhtikuuta 1946.
Zerstörer 6 (D180)
Alus lainattiin 12. huhtikuuta 1960 Länsi-Saksalle ja Saksan liittotasavallan laivasto otti aluksen palvelukseen nimellä Zerstörer 6.
John Krasinski
Ura
Lisäksi Krasinski on ohjannut elokuvan Brief Interviews with Hideous Men (2009), joka pohjautuu David Foster Wallacen novellikokoelman Vastenmielisten tyyppien lyhyitä haastatteluja (Brief Interviews with Hideous Men, 1999) nimikertomuksiin. Hän on myös käsikirjoittanut sen ja ollut siinä näyttelijänä.
Ennakkoluulo
Syyt
Sosiaalipsykologian kognitiivisessa tutkimussuuntauksessa ennakkoluuloisuus käsitetään pitkälti seuraukseksi ihmisen normaaleista kognitiivisista prosesseista, kuten taipumuksesta jaotella asioita ja ihmisiä luokkiin, ja sen jälkeen liioitella näiden luokkien keskinäisiä eroja ja sisäistä samankaltaisuutta.
John Krasinski
Yksityiselämä
Krasinski syntyi Bostonissa. Hänen äitinsä oli sairaanhoitaja ja isänsä sisätautilääkäri. Krasinskilla on kaksi vanhempaa veljeä, Kevin ja Paul. Perheen lapset kasvatettiin roomalaiskatolilaiseen uskontoon. Ennen näyttelijänuraansa Krasinski työskenteli muun muassa tarjoilijana.
Ennakkoluulo
Torjunta
Ennakkoluuloja pyritään vähentämään esimerkiksi parantamalla ryhmien välisiä suhteita, lisäämällä tiedottamista ja koulutusta, välttämällä yksilöiden luokittelemista sekä luomalla kontakteja ryhmien välille (niin sanottu kontaktihypoteesi).
John Krasinski
Yksityiselämä
People-lehti on valinnut Krasinskin seksikkäimpien elossa olevien miesten joukkoon. Krasinski meni naimisiin heinäkuussa 2010 englantilaisen näyttelijän Emily Bluntin kanssa. Heillä on vuosina 2014 ja 2016 syntyneet tyttäret.
Arnd Peiffer
Maailmancup
Kaudella 2010–2011 Peiffer tuli toiseksi Oberhofin pikakisassa sekä voitti Presque Islen pikakisan ja MM-pikakilpailun. Maailmancupin kokonaiskilpailussa hän oli neljäs ja pikakilpailucupissa kolmas. Kaudella 2011–2012 hän voitti Oberhofin pikakilpailun ja oli toinen Nové Měston takaa-ajossa. Oslossa hän sijoittui pikakilpailussa toiseksi ja voitti takaa-ajon. Hanty-Mansijskissa hän oli toinen pikakilpailussa, takaa-ajossa ja yhteislähdössä. Maailmancupin kokonaiskilpailussa hän sijoittui neljänneksi, takaa-ajocupissa kolmanneksi ja pikakilpailucupissa neljänneksi.
Kaudella 2013–2014 Peiffer oli kolmas Antholzin, Pokljukan ja Kontiolahden pikakilpailussa sekä seitsemäs maailmancupin kokonaiskilpailussa ja toinen pikakilpailucupissa. Kaudella 2014–2015 hän oli kolmas Ruhpoldingin pikakilpailussa. Hän voitti Holmenkollenin pikamatkan. Kaudella 2015–2016 hän sijoittui toiseksi Östersundin pikakilpailussa ja takaa-ajossa sekä kolmanneksi Hanty-Mansijskin pikakilpailussa. Pikakilpailucupissa hän oli neljäs. Seuraavana talvena hän oli pikakilpailussa kolmas Östersundissa ja toinen Oberhofissa. Kontiolahdella hän voitti takaa-ajokilpailun. Maailmancupin kokonaiskilpailussa hän oli neljäs, takaa-ajocupissa kolmas ja pikakilpailucupissa neljäs. Kaudella 2017–2018 hän sijoittui kolmanneksi Antholzin pikakilpailussa. Maailmancupin kokonaiskilpailussa hän oli neljäs, pikakilpailucupissa kolmas ja takaa-ajocupissa viides.
Sooma (solubiologia)
Sooma eli solukeskus eli perikaryon on hermosolun eli neuronin runko-osa (läpimitta 4–200 μm), jossa sijaitsee neuronin tuma ja suuri osa muista soluelimistä. Soomasta lähtevät neuronin tuojahaarakkeet eli dendriitit ja viejähaarake eli aksoni. Neuronin proteiinisynteesi tapahtuu soomassa. Hermosolujen soomia on ainoastaan keskushermoston harmaassa aineessa ja keskushermoston ulkopuolisissa hermosolmukkeissa eli ganglioissa. Muualla on vain aksonien muodostamia hermosyitä.
Punainen
Punainen on yksi perusväreistä. Punaisen valon aallonpituus on noin 630–740 nanometriä. Sillä on kaikista näkyvän valon väreistä suurin aallonpituus, sillä pitkäaaltoisempi säteily on näkymätöntä infrapunasäteilyä.
Kirkkaana värinä punaista käytetään usein yhteyksissä, joissa halutaan herättää huomiota. Mielikuvissa punainen liitetään usein iloon, voimaan, rakkauteen tai intohimoon, vereen, aggressiivisuuteen tai jopa vaaraan ja kuolemaan.
Mielikuvat
Punainen väri liitetään yleensä voimaan, rakkauteen, intohimoon tai aggressioon. Se saatetaan liittää myös kauneuteen ja naisellisuuteen. Esimerkiksi Venäjän federaation pääkaupungissa, Moskovassa sijaitseva, Kremlin pohjoispuolella sen ja GUM:n välissä oleva Punainen tori on alun perin Venäjän keisarikunnan aikana tarkoittanut kaunista toria, koska kauneus on yhdistetty kalpean vastakohtana terveyteen ja elinvoimaisuuteen. Erään tutkimuksen mukaan punainen väri saa miehet pitämään samoja naisia entistä viehättävämpinä ja seksuaalisesti haluttavampina.
right|thumb|250px|Punaista käytetään liikennevaloissa merkkinä odottamisvelvollisuudesta.
Varoitusvärinä
Ohjausvärinä punainen merkitsee vaaraa tai asiaa, johon on kiinnitettävä huomiota: palosammuttimet, paloautot, hätäkatkaisijat tai kuuman linjan puhelimet ovat olleet tai niiden on esitetty viihteessä olevan väriltään punaiset. Varoitusvärinä punaista on käytetty mm. ampumaratojen varoituslippuna suoritettavassa olevasta ammunnasta. Britanniassa säädettiin 1800-luvulla laki, jonka mukaan jokaisen auton edellä tuli kulkea henkilön jalkaisin punaista lippua heiluttaen. Hätäraketin väri on punainen, minkä vuoksi punaisia raketteja ei saa ampua muussa kuin hätätarkoituksessa. Palo- ym. hälytysten yhteydessä syttyvät valot ovat usein punaisia.
Toisaalta monissa yhteyksissä keltainen merkitsee varoitusta ja punainen kieltoa tai määräystä. Näin esimerkiksi liikennevaloissa ja kielto- ja varoitusmerkeissä pysäytysmerkkinä sekä auton takavaloissa. Myös jalkapallossa on käytössä samassa merkityksessä keltainen ja punainen kortti.
Politiikassa
300px|right|thumb|Pariisin kumouksellinen punainen lippu 1848.
Politiikassa punainen väri yhdistetään sosialismiin, kommunismiin ja yleisimminkin vasemmistolaisuuteen. Tämä johtuu siitä, että Pariisin kommuuni käytti punaista väriä tunnuksenaan, koska punainen väri oli Pariisin kaupungin hälytystilasta kertova väri, jonka kapinalliset ottivat tunnuksekseen. Vasemmistolaisuuden tai vallankumouksen tunnuksensa on ollut erityisesti punainen lippu, mikä juontuu Ranskan suuren vallankumouksen ajoilta 1791. Tuolloin Pariisin pormestari Bailly käytti sitä varoituksen kolmatta säätyä edustaville porvarillisille mielenosoittajille siitä, että kansalliskaarti voi hajottaa mielenosoituksen väkivalloin. Mielenosoittajat ottivat punaisia varoituslippuja omaan käyttöönsä osoittaakseen, että valta kuuluukin kansalle. Kun mielenosoituksessa kansalliskaarti ampui noin 50 mielenosoittajaa, tuli punaisesta varoituslipusta vastarinnan vertauskuva, jona sitä käytettiin 1848 mielenosoituksissa.
Punainen tähti on 1900-luvulla vakiintunut Puna-armeijan tunnuksesta kommunismin symboliksi. Punainen väri on tunnusomainen myös yhteiskunnallisesti radikaalille kansallissosialismille. Suomen sisällissodan toista osapuolta kutsuttiin punaisiksi. Yhdysvalloissa punainen tosin on konservatiivisen republikaanipuolueen tunnusväri.
Uskonnoissa ja rituaaleissa
Kristillisessä symboliikassa punainen on yksi liturgisista väreistä. Tässä yhteydessä se symboloi muun muassa Pyhää Henkeä, tulta ja verta. Väri liittyy helluntaihin ja marttyyrien muistopäiviin. Toisaalta punainen on yhdistetty myös paholaiseen ja pirut kuvataan usein punaisina. Erityisesti länsimaisessa symboliikassa punainen on synnin väri, minkä takia puhutaan punaisten lyhtyjen kaduista, kun viitataan seksityöhön keskittyviin kaupunginosiin. Samasta syystä punaista mekkoa pidetään erityisen epäsopivana esimerkiksi häämekoksi tai nuoren tytön debytanttimekoksi. Kuitenkin esimerkiksi Kiinassa, Intiassa ja Japanissa punainen on ilon väri, ja häämekot ovat nimenomaan punaisia. Kiinassa punainen on myös hyvän onnen symboli. Nykyään punainen on tapana yhdistää myös jouluun.
Heraldiikassa ja lipuissa
Punainen on yksi neljästä heraldisesta perusväristä. Heraldiikan yhteydessä punaisesta väristä käytetään nimitystä gules tai gueules.
Punainen on käytetyin väri valtioiden lipuissa. Lippuja, joissa on punaista, ovat esimerkiksi:
Vaikutukset
Pienikin punaisen värin pilkahdus heikentää koehenkilöiden suoriutumista koetehtävistä ja saa heidät valitsemaan helpompia tehtäviä. Punainen väri tekee ihmisistä arkoja. Ihmiset välttävät punaista väriä. Toisaalta punainen saattaa edistää suoriutumista yksityiskohtaisista tehtävistä.
Etu urheilussa
Punaista pidetään todennäköisempänä voittajana fyysisessä kamppailussa, aggressiivisempana ja dominoivampana kuin sinistä.
Punaisiin pukeutuvat englantilaiset jalkapallojoukkueet ovat menestyneet muita värejä käyttäviä paremmin. Eräässä tutkimuksessa jalkapallomaalivahdit kokivat olonsa itsevarmemmaksi puolustautuessaan valkoisia paitoja käyttäviltä pelaajilta kuin punaisia paitoja käyttäviltä.
Värikoordinaatit
Tietokoneen kuvaruudun RGB-värivalojen sinisen maksimiarvot skaalalla 0-255 ovat seuraavat:
Punaisia väriaineita
Elintarvikevärejä:
Maaleja:
DWIM
DWIM (Do What I Mean) on yleisnimitys menetelmälle, jonka avulla tietokoneohjelmisto arvaa, mitä käyttäjä haluaa tehdä, eikä reagoi täsmällisesti annettuihin käskyihin. DWIM-tyylisiä menetelmiä käytetään myös joissakin ohjelmointiympäristöissä (esim. Interlisp) virheiden korjaamiseen. Tähän voidaan verrata myös QBasic-editorin automaattista muotoilua.
Lähteet
Графический интерфейс пользователя
Kolme suudelmaa
Kolme suudelmaa on suomalainen televisioelokuva vuodelta 2006. Sen on käsikirjoittanut ja ohjannut Matti Ijäs. Käsikirjoitus pohjautuu vapaasti Anton Tšehovin novelliin Koteloitunut ihminen. Elokuva esitettiin ensimmäisen kerran Yle TV1:llä 11. joulukuuta 2006.
Elokuva kertoo omiin kaavoihinsa kangistuneesta lukion historian lehtorista, Jaakko Sakkasesta, joka elokuvan alkupuolella menettää dementoituneen äitinsä ja sen myötä viimeisen ihmissuhteensa. Pian Jaakon elämään astuu kuitenkin uusi rakkaus.
Aimo Heino
Aimo Uuno Heino (30. huhtikuuta 1924 Koivisto – 24. marraskuuta 1985) oli suomalainen näyttelijä.
Heino näytteli uransa alussa Lahden Teatterissa 1947–1949, Iisalmessa 1950–1953, Tampereen Työväen Teatterissa 1954–1955 ja sitten Kemissä, Jyväskylässä ja Joensuussa. 1970-luvun alkuvuosina Heino näytteli Porissa.
Aimo Heino on näytellyt muutamissa televisio- ja teatterielokuvissa, kuten Hyvästi Mansikki (1970), Amalia (1973), Yhden miehen sota (1974), Lossi (1980) ja Vapaa duunari Ville-Kalle (1984). Heinon puoliso oli näyttelijä Hilkka Ollikainen.
Alison Doody
thumb|Alison Doody vuonna 2013. Alison Doody (s. 11. marraskuuta 1966 Dublin, Irlanti) on irlantilainen näyttelijä. Doodyn ensimmäinen roolisuoritus oli elokuvassa 007 ja kuoleman katse vuonna 1985. Rooli antoi hänelle hieman mainetta, lisää mainetta tuli vuonna 1989 Steven Spielbergin elokuvassa Indiana Jones ja viimeinen ristiretki, jossa hänellä oli näkyvä rooli. Nykyään Doody muistetaan useista tv-sarjoista, kuten Kuningas Salomon kaivokset (2004), Mysteerisin sormus (1992) ja Nainen trooppisessa paikassa (1989).
Bardas Fokas nuorempi
Bardas Fokas nuorempi (tai Fokas) (k. 13. huhtikuuta 989) oli huomattava Bysantin valtakunnan kenraali, joka oli osallisena kolmessa kapinassa Bysanttia johtavaa Makedonian dynastiaa vastaan.
Ensimmäinen kapina
Bardas oli Fokasin sukua, joka oli Bysantin huomattavimpia aatelisperheitä 900-luvulla. Hänen isänsä Leo Fokas nuorempi oli korkea-arvoinen kouropalates ja setänsä oli Bysantin keisari Nikeforos II Fokas. Bardas oli nuoresta pitäen tunnettu taitavana sotapäällikkönä.
Bardas pääsi nuorena nopeasti sotilasuransa huipulle ja vielä nopeammin tuli sieltä alas. Setänsä keisari Nikeforos II Fokasin kuoleman jälkeen vuonna 970 Fokas ja hänen sukunsa kapinoivat uutta keisaria ja hänen serkkuaan Johannes I Tzimiskesiä vastaan. Bardas julisti itsensä keisariksi sotajoukkojensa tuella Kayserissa, mutta hänet voitti toinen taitava sotapäällikkö Bardas Skleros. Bardas Fokas ja hänen sukulaisensa otettiin vangeiksi ja karkotettiin Kiosin saarelle, jossa he viettivät seuraavat seitsemän vuotta.
Fokas vastaan Skleros
thumb|Sklerosin ja Fokasin välinen taistelu, miniatyyri Madrid Skylitzesin kronikasta.
Vuonna 978 Bardasin vapautti eunukki Basileios Lekapenos (Basileios II:n eno). Hänet lähetettiin takaisin kotimaahansa Kappadokiaan nostamaan paikalliset kapinaan Sklerosia vastaan. Skleros oli noussut kapinaan keisaria vastaan ja oli jo edennyt Hellespontokseen. Muutamista vastoinkäymisistä huolimatta hän oli yhdessä Tornikiosin johtaman Georgian armeijan kanssa edennyt voitollisesti, mutta viimein Fokas onnistui tukahduttamaan kapinan ja voittamaan Sklerosin. Suurista teoistaan keisarin hyväksi Bardas nimitettiin Domestikos ton Skholoniksi eli Bysantin armeijan ylipäälliköksi. Hän onnistui Bysantin armeijan johdossa valloittamaan saraseeneilta Aleppon.
Toinen kapina
Siihen aikaan Bysantissa oli kaksi veljestä keisareina yhtä aikaa. Keisari Konstantinos VIII oli neuvonantajiensa johdateltavissa, minkä vuoksi hänen veljensä keisari Basileios II oli käytännössä ottanut vallan itselleen. Basileios II oli hyvin tarmokas ja ryhtyi itse johtamaan armeijaa. Hänen lisääntyvä itsenäisyytensä huolestutti sekä Basileios Lekapenosia että Fokasia. Vuonna 987 Basileios II ryhtyi salaisesti neuvottelemaan entisen vihollisensa, Sklerosin, kanssa. Keisari olisi hyvin kiitollinen, jos he onnistuisivat yhdessä Sklerosin kanssa tukahduttamaan kapinan keisaria vastaan.
Fokasin kampanja matki Sklerosin aiempaa kapinaa. Hän julisti itsensä keisariksi ja valloitti suurimman osan Vähä-Aasiaa. Saatuaan Sklerosin vangittua Fokas eteni joukkoineen Abydokseen, jossa hän saattoi jäädä saarretuksi Dardanelleille.
Tässä vaiheessa vuonna 988 keisari Basileios II joutui liittoutumaan Kiovan Rusin suuriruhtinaan Vladimirin kanssa, jonka kanssa Basileios II:n joukot olivat taistelleet Krimillä. Basileios lupasi Vladimirille vaimoksi sisarensa Anna Porfyrogenitan, ja Vladimir antoi Basileiokselle 6 000 varjagisoturia auttaakseen lankoaan voittamaan sodan. Hurjasta maineestaan tunnettujen varjagisoturien ja muun armeijansa kanssa Basileios II marssi Abydokseen. Kaksi armeijaa kohtasivat, ja Fokas ratsasti armeijansa kärjessä pyrkien pääsemään kaksinkamppailuun keisari Basileioksen kanssa. Fokas ei onnistunut vaan putosi hevosen selästä, ja hänet surmattiin taistelussa. Hänen kaulansa katkaistiin ja tuotiin keisarille. Tähän taisteluun loppui kapina.
Jälkeläiset
Bardas Fokas oli naimisissa serkkunsa Adralestinan kanssa. Häneltä jäi kaksi poikaa: Leo ja Nikolas. Keisarin sotilaat sokaisivat hänen pojanpoikansa ja kaimansa Bardas Fokasin vuonna 1025. Väitetään, että kreetalainen Fokadesin suku on hänen jälkeläisiään.
Jari Lamminen
Jari Lamminen (s. 18. helmikuuta 1985 Noormarkku) on entinen suomalainen jalkapalloilija. Hän oli pelipaikaltaan oikea laitapuolustaja tai keskuspuolustaja.
Lamminen pelasi Veikkausliigaa FC Jazzissa kaudella 2003 kaksi ja kaudella 2004 15 ottelua. Ensiesiintymisensä pääsarjatasolla hän teki 15. toukokuuta 2003 kotiottelussa FF Jaroa vastaan. Maalinteossa hän onnistui liigassa kerran, 1. heinäkuuta 2004 vierasottelussa Turun Palloseuraa vastaan.
William Stryker
William "Bill" Stryker on Marvel-kustantamon sarjakuvahahmo ja Ryhmä-X:n vihollinen. Hän esiintyi ensimmäisen kerran Chris Claremontin ja Brent Andersonin luomassa X-Men: God Loves, Man Kills -sarjakuvassa vuodelta 1982.
Pastori Stryker on kristitty fundamentalisti, joka uskoo saaneensa Jumalalta pyhän tehtävän tuhota mutantit.
X-Men 2 -elokuvassa Brian Cox esitti eversti Strykeriä, joka halusi tuhota kaikki mutantit. Myöhemmin Strykeriä esitti Danny Huston elokuvassa X-Men Origins: Wolverine, jossa hän toimi Ase-X -projektin roistomaisena johtajana. Vuonna 2009 Stryker valittiin IGN:n suurimpien roistojen listalla sijalle 70.
Roberto Valentini
Roberto Valentini (n. 1674 Leicester – 26. toukokuuta 1747 Rooma) oli brittiläissyntyinen, Roomaan asettunut säveltäjä, huilisti ja oboisti. Hänen alkuperäinen nimensä oli Robert Valentine.
Valentini oli alun perin kotoisin Leicesterista, mutta jätti kotikaupunkinsa 1600-luvun lopussa ja lähti kiertämään Eurooppaa ennen asettumistaan lopulta Roomaan. Hän muun muassa soitti Arcangelo Corellin johtamassa Georg Friedrich Händelin La resurrezionen kantaesityksessä. Hän ehti elämänsä aikana saada musiikkiaan julkaistuksi Roomassa, Amsterdamissa, Pariisissa ja Lontoossa. Valentini keskittyi kamarimusiikkiin, jossa hän antoi keskeisen aseman huilulle, oboelle ja mandoliinille. Hän on saattanut käyttää mallinaan Giuseppe Gaetano Bonin työtä.
Aaverakkautta
Aaverakkautta, televisiossa myös käytetty nimeä Esiripun takana on vuonna 1998 julkaistu Peter Yatesin ohjaama yhdysvaltalainen romanttinen komedia, jonka pääosissa ovat James Spader, Michael Caine, Maggie Smith ja Polly Walker. Todd Alcottin kynäilemä käsikirjoitus on elokuvan tuottaja Andrew S. Karschin tarinan pohjalta.
Jari Vuorinen
Jari Vuorinen (s. 1. elokuuta 1976 Pori) on suomalainen entinen jalkapalloilija. Hän oli pelipaikaltaan puolustaja.
Vuorinen pelasi Veikkausliigaa Jazzissa kaudella 2002 13, kaudella 2003 17 ja kaudella 2004 20 ottelua. Ensiesiintymisensä pääsarjatasolla hän teki 2. elokuuta 2002 vierasottelussa MyPa:a vastaan. Maaleja hän ei liigassa tehnyt.
Franz-Josef Rehrl
Franz-Josef Rehrl (s. 15. maaliskuuta 1993 Schladming ) on itävaltalainen yhdistetyn hiihtäjä ja MM-mitalisti. Rehrl edustaa WSV Ramsau-Steiermark -seuraa.
Rehrl sijoittui Pyeongchangin olympialaisissa 2018 normaalimäen Gundersen-kilpailussa 13:nneksi. Hän saavutti Seefeldin MM-kilpailuissa 2019 pronssia suurmäen Gundersen-kilpailussa, parisprintissä ja joukkuekilpailussa. Normaalimäen Gundersen-kilpailussa hän sijoittui neljänneksi Pekingin olympialaisissa 2022 Rehrl sijoittui normaalimäen Gundersen-kilpailussa yhdeksänneksi ja suurmäen vastaavassa kilpailussa 11:nneksi. Planican MM-kilpailuissa 2023 Rehrl saavutti pronssia normaalimäen Gundersen-kilpailussa.
Rehrl debytoi maailmancupissa joulukuussa 2011 Ramsaun normaalimäen kilpailussa sijoittuen sijalle 49. Ensimmäiset maailmancupin pisteensä hän saavutti helmikuussa 2013 Almatyn suurmäen kilpailusta ollen 27:s. Kymmenen parhaan joukkoon hän sijoittui ensimmäisen kerran oltuaan seitsemäs Lahdessa tammikuussa 2017. Kaksi viikkoa myöhemmin hän oli samalla sijalla Chaux-Neuvessa. Hän oli Chaux-Neuvessa seitsemäs myös vuotta myöhemmin. Rerhl saavutti ensimmäisen palkintokorokepaikkansa marraskuussa 2018 Lillehammerissa missä hän oli kolmas. Rehrl oli myös toinen Ramsaussa joulukuussa 2018. Ensimmäisen osakilpailuvoittonsa hän saavutti Chaux-Neuven suurmäen ja 5 kilometrin kilpailusta tammikuussa 2019. Hän voitti toistamiseen seuraavana päivänä suurmäen ja 10 kilometrin kilpailun. Suurmäen ja 15 kilometrin kilpailussa hän sijoittui kolmanneksi. Hän sijoittui kolmanneksi kauden 2018–2019 maailmancupin kokonaiskilpailussa. Seuraavalla kaudella hän oli Oberstdorfissa kolmas. Kaudella 2021–2022 Rehrl sijoittui Klingentahlin jälkimmäisessä kilpailussa kolmanneksi. Kaudella 2022–2023 hän sijoittui Otepään Gundersen-kilpailussa kolmanneksi. Klingentahlin yhteislähtökilpailussa hän sijoittui toiseksi ja Gundersen—kilpailussa kolmanneksi. Hän oli kolmas myös Oberstdorfin molemmissa kilpailuissa. Maailmancupin kokonaiskilpailussa hän sijoittui kuudenneksi.
Continental Cupista Rehrl on saavuttanut kaksi osakilpailuvoittoa. Nuorten MM-kilpailuista Rehrlillä on yksi kulta ja yksi hopea joukkuekilpailusta.
Rehrl aloitti mäkihypyn vuonna 1999 ja maastohiihdon talvella 2002–2003.
Finneas O’Connell
Finneas Baird O’Connell (s. 30. heinäkuuta 1997 Los Angeles, Kalifornia), taiteilijanimeltään Finneas (tyyliteltynä FINNEAS), on yhdysvaltalainen muusikko, laulaja, lauluntekijä, tuottaja ja näyttelijä. Hän on kirjoittanut ja tuottanut musiikkia usealla artistille, kuten nuoremmalle sisarelleen Billie Eilishille sekä Selena Gomezille. Finneas voitti viisi Grammy-palkintoa työstään Eilishin debyyttialbumilla When We All Fall Asleep, Where Do We Go? (2019). Hän nousi kunnolla julkisuuteen pikkusiskonsa kappaleen ”Ocean Eyes” kautta.
Varhainen elämä
Finneas syntyi Los Angelesissa vuonna 1997. Hänen äitinsä Maggie Baird ja isänsä Patrick O’Connell ovat molemmat näyttelijöitä ja muusikoita. Laulaja Billie Eilish on hänen pikkusisarensa. Finneas alkoi tehdä musiikkia 12-vuotiaana vuonna 2010 osallistuttuaan laulunkirjoitustunneille äitinsä kanssa.
Lauluntekijänä ja tuottajana
Kirjoittaessaan sisarelleen, Finneas haluaa ”kirjoittaa kappaleita, joihin hän voi samaistua ja nauttia laulamisesta sekä tuntea sanoitukset ja tehdä niistä omiaan”.
Finneas kirjoitti ja tuotti kappaleen ”Ocean Eyes” alun perin omalle yhtyeelleen ja antoi sen Eilishille, kun Eilishin tanssiopettaja pyysi heitä kirjoittamaan kappaleen, johon opettaja voisi tehdä koreografian. He latasivat kappaleen SoundCloud-sivustolle, josta kappale nousi hitiksi. Finneasin manageri otti yhteyttä häneen marraskuussa 2015 puhuakseen Eilishin potentiaalista. Finneas sitten auttoi sisartaan saamaan levytyssopimuksen. Hän kirjoitti ja tuotti Eilishin esikois-EP:lle Don’t Smile at Me (2017), joka nousi neljänneksitoista Billboard 200 -listalle.
Finneas on myös tuottanut ja auttoi kirjoittamaan Eilishin vuonna 2019 julkaistun esikoisalbumin When We All Fall Asleep, Where Do We Go?, joka nousi listahitiksi muun muassa Yhdysvalloissa ja Isossa-Britanniassa. Seuraavana vuonna se voitti vuoden albumin ja parhaiten suunnitellun, ei-klassisen albumin Grammy-palkinnot. Albumin ”Bad Guy” -kappale valittiin sekä vuoden levytykseksi että lauluksi. Finneas palkittiin myös vuoden tuottajana.
Finneas tuotti myös Eilishin toisen albumin Happier Than Ever, joka julkaistiin vuonna 2021. Kuten edellisenkin albumin kohdalla, sisarukset kirjoittivat albumin kappaleet yhdessä.
Sisarensa teosten lisäksi Finneas on tuottanut Selena Gomezin vuoden 2019 singlen ”Lose You to Love Me”, joka nousi Billboard Hot 100 -listalla ensimmäiseksi, sekä kaksi kappaletta Camila Cabellon samana vuonna julkaistulle albumille Romance. Näiden lisäksi Finneas on tuottanut Ashen kappaleen ”Moral of the Story” ja teki yhteistyötä John Legendin kanssa julkaisemattomalla kappaleella. Vuonna 2020 musiikin suoratoistopalvelu Spotify nimesi hänet vuoden parhaaksi lauluntekijäksi. Finneas oli vuoden aikana tehnyt kappaleita sisarensa lisäksi muun muassa Demi Lovatolle, Halseylle ja Justin Bieberille.
Sooloura
Finneas on päälaulaja ja laulunkirjoittaja yhtyeelleen The Slightlys, joka soitti Warped Tourilla 2015. Hänen ensimmäinen soolokappaleensa ”New Girl” julkaistiin 2016. Kappaleen musiikkivideo julkaistiin 2019 ja sen ohjasi Emma Sydney Menzies, tähtinä Finneas ja Yasmine Vega. 2019 alussa Finneas soitti ensimmäiset, loppuunmyydyt, omat konserttinsa New Yorkissa ja Los Angelesissa. Hänen esikois-EP:nsä Blood Harmony, julkaistiin 4. lokakuuta 2019.
Näyttelijänura
Vuonna 2011, O’Connell esitti opiskelijaa komediaelokuvassa Bad Teacher. 2013 hän esiintyi Life Inside Out -elokuvassa, jonka kirjoitti hänen äitinsä Maggie Baird. O’Connellilla oli rooli myös Modernissa perheessä sekä Aquariuksessa. Lisäksi hän esitti Alistairia yhdysvaltalaisesa komedia-musikaali-sarjassa Glee vuonna 2015.
Yksityiselämä
Finneas asuu Los Angelesissa. Hän seurustelee vloggaaja Claudia Sulewskin kanssa ja on kirjoittanut kappaleen ”Claudia” tyttöystävästään.
Billie Eilishin mukaan hän ja Finneas ovat molemmat synesteetikkoja.
Reititystaulu
Reititystaulu on reitityksessä käytettävä tietorakenne, joka sisältää listan reiteistä eri kohteisiin tietoverkossa. Reititystaulu sijaitsee reitittimellä tai verkossa olevalla tietokoneella. Reititystaulu sisältää tiedot verkon topologiasta reitittimen ympärillä ja taulun avulla reititin pystyy ohjaamaan lähetettävät datapaketit oikeaan suuntaan kohti määränpäätään.
Finneas O’Connell
Tuottajana ja lauluntekijänä
Alla on valikoima muiden artistien teoksia, jotka O’Connell on yksin tai yhteistyönä muiden kanssa sekä tuottanut että kirjoittanut, ellei toisin mainita.
Digital Radio Mondiale
pienoiskuva|Digital Radio Mondialen logo Digital Radio Mondiale eli digitaalinen maailmanradio digitalisoi perinteisiä analogisia AM-alueen lähetyksiä (lyhyet, keskipitkät ja pitkät aallot). Digital Radio Mondiale (DRM) - järjestelmän laajennus sai loppukesästä 2009 ETSI (European Standards Organisation) - hyväksynnän. Versio 3.1.1 tarjoaa kaksi parannusta: taajuusalue laajenee alle 30 MHz:stä 174 MHz:iin ja standardilla on nyt MPEG surround -tuki. Laajennus on nimetty DRM+:ksi.
Suomesta ei ole DRM-lähetyksiä, ja Yleisradio on lakkauttanut DAB-lähetyksetkin 31.8.2005. DRM-radion edelläkävijöitä on saksalainen Deutsche Welle; mm. sitä voi kuunnella myös Suomessa.
Abraham Nylander
Abraham (Aappi) Nylander (14. joulukuuta 1835 Oulu – 22. elokuuta 1894 Raahe) oli suomalainen opettaja ja kirjailija.
Nylanderin vanhemmat olivat kauppias Abraham Nylander ja Annette Niska. Hän pääsi ylioppilaaksi 1855 ja valmistui Helsingin yliopistosta filosofian kandidaatiksi 1858 ja maisteriksi 1860. Nylander toimi Turun ruotsalaisen lyseon saksan kielen opettajana 1875–1882 ja Raahen kauppakoulun opettajana vuodesta 1882.
Brigitte Rolland
Brigitte Rolland (s. 8. lokakuuta 1964 Montreal) on kanadalainen viulisti.
Rolland opiskeli aluksi Montrealissa Maurice Onderet'n (1969–70), Mildred Goodmanin (1971–80) ja Mauricio Fuksin (McGillin yliopisto, 1981–82) johdolla. Tämän jälkeen hän siirtyi Rodney Friendin opiskelijaksi Royal College of Musiciin, Lontooseen, jossa hän opiskeli vuoteen 1987 saakka. Opiskeluaikoinaan Rolland voitti lukuisia palkintoja. Vuonna 1988 hänelle myönnettiin Prix d'Europe, ja hän sijoittui toiseksi Lontoon filharmonikkojen kilpailussa.
Myös Rollandin isä Pierre ja sisar Sophie Rolland ovat tulleet tunnetuiksi musiikin alalta.
Tervajärvi (Sastamala)
Tervajärvi on Pirkanmaalla Sastamalassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Kauvatsanjoen ala-osan alueeseen.
Maantiede
Ovaalin muotoisen järven pinta-ala on 1,4 hehtaaria ja sen halkaisija on 150 metriä. Järvestä on kaivettu lyhyt metsäoja, joka päättyy alavalle maalle, joka viettää kohti Jalonojan seutua. Järven rantaviiva on 0,45 kilometriä pitkä ja ranta on pääosin metsäistä suomaastoa. Rannalla ei ole asuntoja, mutta järven läheltä kulkee Äetsästä lähtevä maantie Aurajärvelle, josta tulee muutama pienempi tie järven lähelle.
Denis Nagulin
Denis Nagulin (ven. Дени́с Нагу́лин, s. 27. marraskuuta 1992 Pietari, Venäjä) on venäläinen moottoriurheilija.